Ez a világ legnagyobb bicikliparkolója
Átadták a világ legnagyobb kerékpárparkolóját a hollandiai Utrechtben, a mélygarázs mintegy 13 ezer bicikli tárolására alkalmas – jelentette a helyi sajtó.
Az eredetileg mintegy hatezer, a most lezárult bõvítési munkálatok lezárulta után azonban immár 12 ezer 656 férõhelyes parkolót a 340 ezer lakosú város fõpályaudvara alatt hozták létre.

A háromszintes mélygarázs ezzel átvette a vezetést az eddigi csúcstartónak számító, 9.400 férõhelyes tokiói létesítménytõl.

A parkolóban 480 helyet alakítottak ki teherbiciklik számára. A kerékpárosokat fényjelzések irányítják a legközelebbi üres parkolóhelyhez.

A tárolás az elsõ 24 órában ingyenes, utána napi 1,25 euróba (409 forintba) kerül.

A hágai kormánykoalíciós megállapodás értelmében a következõ években 100 millió eurót fognak fordítani a kerékpáros infrastruktúra javítására, a keretösszeget tavaly újabb 75 millió euróval egészítették ki.

Hollandiában a vasút utasainak fele kerékpárral érkezik a vonathoz, de sokan arra panaszkodnak, hogy nehezen találnak helyet biciklijüknek.

A holland statisztikai hivatal 2017-es adatai szerint az országban 22 millió kerékpár van, azaz egy háztartásra átlagosan három jut.
bicikli Hollandia bicikliparkoló